Document ID: 32006D0282

ΑΠΌΦΑΣΗ ΤΗΣ ΕΠΙΤΡΟΠΉΣ
της 4ης Απριλίου 2006
που τροποποιεί την απόφαση 2004/450/ΕΚ σχετικά με τις τυπικές απαιτήσεις για το περιεχόμενο των αιτήσεων κοινοτικής χρηματοδότησης για προγράμματα εκρίζωσης, επιτήρησης και ελέγχου της ΜΣΕ
[κοινοποιηθείσα υπό τον αριθμό Ε(2006) 1247]
(Κείμενο που παρουσιάζει ενδιαφέρον για τον ΕΟΧ)
(2006/282/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 24 παράγραφος 11,
Εκτιμώντας τα ακόλουθα:
(1)
Η απόφαση 90/424/ΕΟΚ ορίζει τις διαδικασίες που διέπουν τη χρηματοδοτική συμμετοχή της Κοινότητας σε προγράμματα εκρίζωσης και επιτήρησης των ζωικών ασθενειών που αναφέρονται στην εν λόγω απόφαση.
(2)
Η απόφαση 2004/450/ΕΚ της Επιτροπής, της 29ης Απριλίου 2004, σχετικά με τη θέσπιση των τυπικών απαιτήσεων για το περιεχόμενο των αιτήσεων κοινοτικής χρηματοδότησης για προγράμματα εκρίζωσης, επιτήρησης και ελέγχου ζωικών ασθενειών (2), ορίζει τις πληροφορίες που θα πρέπει να περιέχονται στις αιτήσεις οι οποίες υποβάλλονται από τα κράτη μέλη προς την Επιτροπή.
(3)
Το παράρτημα III της απόφασης 2004/450/ΕΚ ορίζει τις τυπικές απαιτήσεις για την υποβολή προγραμμάτων εκρίζωσης και επιτήρησης, της μεταδοτικής σπογγώδους εγκεφαλοπάθειας (ΜΣΕ) που συγχρηματοδοτούνται από την Κοινότητα. Το εν λόγω παράρτημα αναφέρεται σε ορισμένες διατάξεις του παραρτήματος III και VII του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, ελέγχου και εκρίζωσης ορισμένων μεταδοτικών σπογγωδών εγκεφαλοπαθειών (3).
(4)
Τα παραρτήματα III και VII του κανονισμού (ΕΚ) αριθ. 999/2001 έχουν τροποποιηθεί από τους κανονισμούς της Επιτροπής (ΕΚ) αριθ. 1492/2004 (4), (ΕΚ) αριθ. 36/2005 (5) και (ΕΚ) αριθ. 214/2005 (6). Ως εκ τούτου, ενδείκνυται να τροποποιηθεί η απόφαση 2004/450/ΕΚ ώστε να ληφθούν υπόψη οι τροποποιήσεις των παραρτημάτων III και VII του κανονισμού (ΕΚ) αριθ. 999/2001.
(5)
Η απόφαση 2004/450/ΕΚ θα πρέπει κατά συνέπεια να τροποποιηθεί ανάλογα.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα III της απόφασης 2004/450/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 4 Απριλίου 2006.

Labels: 0
15
6